Skolen skal ligesom syv andre folkeskoler i Hjørring Kommune lukkes. På Astrup Skole havde folk håbet til det sidste. - Man havde måske bildt sig selv lidt ind, naivt, at skolen ville overleve. Det gjorde den ikke, så er det klart at så kommer det som et chok, siger Centerskoleleder for Højne-Astrup, Michael Harritslev. På Astrup skole troede man sig netop fri af kommunens lukningsplaner, fordi skolen i et tidligere forligsforslag var blevet fredet. Men det forlig kunne ikke samle et flertal i de afgørende forhandlinger - og Astrup må også dreje nøglen om. - Da der var håb kom armene en lille smule højere op og så er der jo altså også et længere stykke for armene at komme ned, siger Michael Harritslev. Dagens møde skulle også ruste lærerne til at møde eleverne på mandag.

Referat:
Lærerstaben og lederne på Astrup skole var lørdag eftermiddag samlet til krisemøde - ovenpå fredagens chokerende udmelding fra politikerne.